Skemmdarverk voru unnin á almenningssalernum við Langasand á Akranesi á föstudagskvöldið . Salernin voru lögð í rúst og tilraun gerð til íkveikju , þannig að starfsmenn bæjarins neyddust til að hafa snyrtiaðstöðuna lokaða um helgina , með tilheyrandi óþægindum fyrir fjölda fólks sem lagði leið sína í blíðskaparveðri á Langasand um helgina . Lögreglan lýsir eftir vitnum að atburðinum , en þetta er ekki í fyrsta skiptið sem skemmdarverk eru unnin á þessu salernishúsi .